stanford-oval/wikipedia huggingface dataset:
Futsal-Liigan kausi 2020–2021

| Futsal-Liigan kausi 2020–2021 |
| --- | --- |

Joukkueiden määrä:  14
Ajankohta:  9/2020 – 5/2021
Mestari:  Kampuksen Dynamo
Toinen sija:  FC Kemi
Pudonneet joukkueet:  HIFK Futsal ja PP-70
Ottelut:  182 (runkosarja)
Maalit:  1502 (8.25 per ottelu)
Paras maalintekijä:  Arber Istrefi, SoVo 47
Paras pelaaja:  -
Alempi sarjataso:  Futsal-Ykkönen
  ← 2019–2020 :  2021–2022 → 
Futsal-Liigan kausi 2020–2021 on järjestyksessään 23. Futsal-liigan kausi. Kausi alkoi syyskuussa 2020 ja päättyi pudotuspeleihin keväällä 2021. Mestaruuden voitti hallitseva mestari Kampuksen Dynamo, joka kukisti finaalisarjassa FC Kemin otteluvoitoin 2-1. Runkosarjan päätteeksi pääsarjatasolta tippuivat suoraan PP-70 (runkosarjan viimeinen) ja HIFK Futsal (runkosarjan toiseksi viimeinen). Liigakarsinnoissa myös Ilves FS (runkosarjan 12.) ja PJK (runkosarjan 11.) putosivat pääsarjatasolta.  Karsiutuneiden joukkueiden tilalla liigaan seuraavalle kaudelle nousivat turkulainen TPK ja loimaalainen AU.
Kaudelle lähdettiin poikkeuksellisessa tilanteessa, koska koronapandemian johdosta Futsal-liigan kautta 2019–2020 ei ehditty pelata loppuun. Edellisen kauden keskeytyminen tarkoitti myös putoamis- ja nousukarsintojen peruuntumista. Palloliiton päätöksellä kausi 2020-2021 pelattiinkin poikkeuksellisesti 14 joukkueen sarjana, siten että edellisen kauden joukkueiden lisäksi sarjaan otettiin mukaan Futsal-Ykkösen päättymishetkellä kaksi parhaiten sijoittunutta joukkuetta: Zenith Myllypuro ja PJK.  Kesätauolla Zenithin liigalisenssi siirtyi helsinkiläisen HIFK:lle. Miesten Futsal-liigassa palataan kuitenkin takaisin 12 joukkueen sarjaan jo seuraavalla kaudella 2021–2022.
Runkosarja päätyttyä kahdeksan parasta joukkuetta jatkoivat pudotuspelehin. Koronapandemian johdosta myös pudotuspelit päätettiin pelata poikkeuksellisesti "paras kolmesta"-sarjana normaalin "paras viidestä" sijaan ja ilman yleisöä.
Runkosarja

Runkosarja alkoi 20. syyskuuta 2020 ja päättyi 28. maaliskuuta 2021. Runkosarja pelattiin kaksinkertaisena sarjana siten, että jokainen joukkue kohtasi toisensa kerran sekä koti- että vieraspelissä. Koronapandemia takia joitakin otteluita jouduttiin siirtämään, mikä aiheutti otteluruuhkia joillekin joukkueista.
Runkosarjassa pelattiin yhteensä 182 ottelua, joissa tehtiin yhteensä 1502 maalia (8.2 maalia/ottelu). Eniten maaleja yksittäisessä ottelussa nähtiin kun Mad Max-Sievi FS peli päättyi 13–3  ja vain kerran liigapelissä nähtiin ainoastaan yksi osuma (JoSePa- Kady 0–1) Maalimäärässä mitattuna selkein voitto oli Sievi FS:n 14–0 voitto PP-70 kustannuksella .
|  | Joukkue | Otteluita | 3 pts | 2 pts | 1 pts | 0 pts | Tehdyt maalit | Päästetyt maalit | Pisteet |
| --- | --- | --- | --- | --- | --- | --- | --- | --- | --- |

| 1. | FC Kemi | 26 | 20 | 1 | 1 | 4 | 132 | 69 | 63 |

| 2. | Tornion Palloveikot | 26 | 18 | 3 | 1 | 4 | 153 | 61 | 61 |

| 3. | KaDy | 26 | 19 | 2 | 0 | 5 | 128 | 61 | 61 |

| 4. | Akaa Futsal | 26 | 18 | 2 | 1 | 5 | 150 | 87 | 59 |

| 5. | GFT | 26 | 16 | 1 | 2 | 7 | 127 | 87 | 52 |

| 6. | Mad Max | 26 | 13 | 1 | 0 | 12 | 135 | 105 | 41 |

| 7. | SoVo Futsal | 26 | 13 | 0 | 1 | 12 | 132 | 123 | 40 |

| 8. | Liikunnan Riemu | 26 | 10 | 4 | 1 | 11 | 102 | 99 | 39 |
| 9. | Sievi FS | 26 | 8 | 2 | 2 | 14 | 99 | 104 | 30 |
| 10. | JoSepa | 26 | 9 | 1 | 1 | 15 | 84 | 127 | 30 |

| 11. | PJK | 26 | 8 | 0 | 4 | 14 | 87 | 118 | 28 |

| 12. | Ilves FS | 26 | 5 | 2 | 3 | 16 | 67 | 120 | 22 |

| 13. | HIFK Futsal | 26 | 5 | 0 | 2 | 19 | 63 | 112 | 17 |

| 14. | PP-70 | 26 | 1 | 0 | 0 | 25 | 43 | 229 | 3 |
Runkosarja päätyttyä kahdeksan parasta joukkuetta jatkoivat pudotuspelehin. Runkosarjan kaksi heikointa joukkuetta (PP-70 ja HIFK) tippuvat suoraan Futsal-Ykköseen ja sijoilla 11. (PJK) ja 12. (Ilves FS) sijoittuneet joukkueet pelaavat yksinkertaisen karsintasarjan Futsal Ykkösen kahta parasta joukkuetta vastaan.
|  | Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- | --- |
| 1. | Arber Istrefi | SoVo | 26 | 47 | 26 | 73 |
| 2. | Newton | ToPV | 26 | 42 | 13 | 55 |
| 3. | Enderson Suarez | Fc Kemi | 23 | 37 | 17 | 54 |
| 4. | Justus Kunnas | Mad Max | 26 | 39 | 10 | 49 |
| 5. | Sergei Korsunov | ToPV | 26 | 19 | 30 | 49 |
| 6. | Henri Heikkilä | Sievi FS | 26 | 18 | 31 | 49 |
| 7. | Jussi Nyström | Akaa Futsal | 25 | 27 | 18 | 45 |
| 8. | Tero Intala | KaDy | 22 | 31 | 13 | 44 |
| 9. | Tuukka Pikkarainen | Fc Kemi | 24 | 29 | 15 | 44 |
| 10. | Antti Arvola | GFT | 25 | 27 | 17 | 44 |
Runkosarja > Kuukauden pelaaja

Futsal-liigan pelaajat valitsevat keskuudestaan kuukauden parhaan pelaajan. Kaudella 2020-2021 valinta kohdistui seuraaviin pelaajiin.
| Kuukausi | Kuukauden pelaaja | Joukkue |  |
| --- | --- | --- | --- |
| Maaliskuu 2021 | Jussi Nyström | Akaa Futsal |  |
| Helmikuu 2021 | Tero Intala | Kampuksen Dynamo |  |
| Tammikuu 2021 | Sergei Korsunov | Tornion Palloveikot |  |
| Joulukuu 2020 | Antti Arvola | GFT |  |
| Marraskuu 2020 | Justus Kunnas | Mad Max |  |
| Lokakuu 2020 | Henry Gutierrez | FC Kemi |  |
Pudotuspelit

Pudotuspeleissä kohtaavat runkosarjan kahdeksan parasta joukkuetta. Otteluparit ja kotietu määräytyvät runkosarjan sijoituksien perusteella. Koronapandemian johdosta pudotuspelit päätettiin pelata "paras kolmesta"-sarjana normaalin "paras viidestä" sijaan. Ottelusarjan ensimmäiset osaottelut pelataan aina runkosarjassa heikommin sijoittuneen kotona ja kaksi seuraavaa kotietujoukkueen kotikentällä.
Pudotuspelit pääsivät alkamaan puolivälierien ensimmäisillä otteluilla lauantaina 17. huhtikuuta. Välierät alkavat lauantaina 1. toukokuuta ja finaalisarja 15. toukokuuta.
| Kotietujoukkue | Ottelusarjan tulos | Vastustaja | 1>  ottelu * | 2>  ottelu | 3>  ottelu |
| --- | --- | --- | --- | --- | --- |
| FC Kemi (1.) | 2 - 1 | Liikunnan Riemu (8.) | 4-3 (2-1)  | 6-2 (1-0)  | 4-2 (1-2)  |
| ToPV (2.) | 2 - 1 | SoVo Futsal (7.) | 5-3 (4-2)  | 4-1 (2-1)  | 6-4 (1-1)  |
| KaDy (3.) | 2 - 0 | Mad Max (6.) | 5-6 (2-5)  | 5-3 (3-0)  | - |
| Akaa Futsal (4.) | 2 - 0 | GFT (5.) | 2-3 (0-1)  | 7-2 (4-2)  | - |
* = kotietujoukkueen vieraspeli
| Kotietujoukkue | Ottelusarjan tulos | Vastustaja * | 1>  ottelu * | 2>  ottelu | 3>  ottelu |
| --- | --- | --- | --- | --- | --- |
| FC Kemi (1.) | 1 - 2 | Akaa Futsal (4.) | 7-4 (3-3)  | 5-4 (3-1)  | 9-5 (4-2)  |
| ToPV (2.) | 0 - 2 | KaDy (3.) | 2-1 (1-0)  | 4-8 (1-4)  | - |
* = kotietujoukkueen vieraspeli
| Kotietujoukkue | Ottelusarjan tulos | Vastustaja | 1>  ottelu | 2>  ottelu | 3>  ottelu |
| --- | --- | --- | --- | --- | --- |
| FC Kemi (1.) | 1 - 2 | KaDy (3.) | 5-4 (3-2) | 3-2 (0-1) | 2-4 (1-4)  |
Liigakarsinta

Runkosarjan sijoille 13. ja 14. sijoittuneet HIFK Futsal ja PP-70 putosivat suoraan Futsal-Ykköseen. Runkosarjan sijoille 11. ja 12. sijoittuneet joukkueet pelasivat yksinkertaisen karsintasarjan Futsal-Ykkösen mestarin ja toiseksi sijoittuneiden joukkueiden kanssa. Futsalliigasta karsintoihin osallistuvat PJK ja Ilves FS. Futsal-ykkösen voitti kaudella 2020-2021 Turun Pallokerho ja toiseksi sijoittui Alastaron Urheilijat. Karsintasarjan kaksi parasta pelaavat seuraavalla kaudella liigassa ja kaksi heikointa futsal-ykkösessä.
|  | Kotijoukkue | tulos | Vierasjoukkue |
| --- | --- | --- | --- |
| 2.4. | TPK | 5-6 (3-2)  | AU |
| 10.4. | TPK | 6-2 (2-1)  | Ilves FS |
| 11.4. | AU | 1-0 (0-0)  | PJK |
| 17.4. | PJK | 4-4 (2-2)  | Ilves FS |
| 24.4. | PJK | 4-6 (0-2)  | TPK |
| 24.4. | Ilves FS | 5-3 (1-1)  | AU |
| Joukkue | Ottelut | Voitot | Tasapelit | Häviöt | Maaliero | Pisteet |
| --- | --- | --- | --- | --- | --- | --- |
| TPK | 3 | 2 | 0 | 1 | 17-12 | 6 |
| AU | 3 | 2 | 0 | 1 | 10-10 | 6 |
| Ilves FS | 3 | 1 | 1 | 1 | 11-13 | 4 |
| PJK | 3 | 0 | 1 | 2 | 6-10 | 1 |
Liigakarsintojen lopputuloksena TPK ja AU pelaavat kaudella 2021-2022 futsal-liigassa ja Ilves FS ja PJK Futsal Ykkösessä.
Osallistuneet joukkueet

| Joukkue | Edellisen  kauden  sijoitus  | Kauden sijoitus | Kaupunki | Kotihalli | Seuran kotisivut |
| --- | --- | --- | --- | --- | --- |
| Akaa Futsal | 1. | pelaa välierissä | Akaa | Toijalan monitoimihalli | www.leijonafutsal.fi (Arkistoitu – Internet Archive) |
| FC Kemi | 2. | pelaa välierissä | Kemi | Tervahalli | www.fckemi.fi |
| GFT | 3. | Puolivälierät (5.-8) | Espoo | Opinmäen Liikuntahalli | www.gft.fi |
| Tornion Palloveikot | 4. | pelaa välierissä | Tornio | Putaan Urheiluhalli | - |
| KaDy | 5. | pelaa välierissä | Jyväskylä | Jyväskylän monitoimitalo | www.kampuksendynamo.com/ |
| SoVo Futsal | 6. | Puolivälierät (5.-8) | Somero | Someron monitoimihalli | www.someronvoima.sporttisaitti.com (Arkistoitu – Internet Archive) |
| Mad Max | 7. | Puolivälierät (5.-8) | Valkeakoski | Valkeakosken liikuntahalli | www.futsalmadmax.com/ |
| JoSepa | 8. | 10. | Joutsa | Joutsan liikuntahalli | www.josepa1975.fi |
| Sievi FS | 9. | 9. | Ylivieska | Sievin monitoimihalli | www.sievifs.fi (Arkistoitu – Internet Archive) |
| PP-70 | 10. | Putosi sarjasta | Tampere | Tesoman Palloiluhalli | www.pp70futsal.fi/ (Arkistoitu – Internet Archive) |
| Ilves FS | 11. | Karsiutui sarjasta | Tampere | Kauppi Sports Center 1 | www.ilvesfutsal.fi |
| Liikunnan Riemu | 12. | Puolivälierät (5.-8) | Jyväskylä | Jyväskylän monitoimitalo | www.liikunnanriemu.com/miehet/futsal/ |
| HIFK | Futsal-Ykkösen 1. | Putosi sarjasta | Helsinki | Pirkkolan palloiluhalli | futsal.hifkfotboll.fi |
| PJK | Futsal-Ykkösen 2. | Karsiutui sarjasta | Pirkkala | Pirkkalan LT | www.pjk.fi/futsal |
HMS Bris

| HMS Bris |
| --- | --- |

Aluksen vaiheet
Rakentaja:  Karlskronavarvet
Laskettu vesille:  5. toukokuuta 1900
Palveluskäyttöön:  31. heinäkuuta 1900
Poistui palveluskäytöstä:  1. heinäkuuta 1937
Loppuvaihe:  upotettu maalilaivana
Tekniset tiedot
Uppouma:  92 t
Pituus:  39,9 m (kokonaispituus)
Leveys:  4,8 m
Syväys:  2,1 m
Koneteho:  1 x 3-sylinterinen kolmivaihehöyrykone, 1 350 ihp
Nopeus:  23 solmua
Miehistöä:  18
Aseistus
Aseistus:  2 x 38,1 cm M/93 torpedoputkea 2 x 47 mm kan M/95 -tykkiä
HMS Bris (runkonumero vuodesta 1921 alkaen V31) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus

Alus tilattiin Karlskronan laivastontelakalta. Alus laskettiin vesille 5. toukokuuta 1900 ja liitettiin laivastoon 31. heinäkuuta.
Palvelus

Alus luokiteltiin 1921 yhteysveneeksi runkonumerolla V31, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937, minkä jälkeen se upotettiin maalilaivana.
Grenadanjuoksukyyhky

| Grenadanjuoksukyyhky |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Juoksukyyhkyt Leptotila
Laji::   wellsi
Kaksiosainen nimi
 Leptotila wellsi  (Lawrence, 1884) 
Katso myös
   Grenadanjuoksukyyhky Wikispeciesissä   Grenadanjuoksukyyhky Commonsissa 
Infobox OKNimi-testi OKIUCN-testi OK: 
Grenadanjuoksukyyhky (Leptotila wellsi) on äärimmäisen uhanalainen kyyhky. Se on endeeminen laji Grenadan saarella Pienillä-Antilleilla. Se on Grenadan kansallislintu.
Grenadanjuoksukyyhky kasvaa 31 cm pitkäksi. Sen selkäpuoli on ruskeanharmaa, vatsapuoli valkea. Rinta on kanelinruskea, otsa valkea ja päälaki sininen.
Günter Verheugen

Günter Verheugen
Günter Verheugen (s. 28. huhtikuuta 1944 Bad Kreuznach, Rheinland-Pfalz) on saksalainen Euroopan unionin komission entinen varapuheenjohtaja ja entinen komissaari, jonka vastuualueena oli ensin unionin laajentuminen ja myöhemmin yritys- ja teollisuustoiminta.
Hän on toiminut ennen yhteiskunnallista uraansa Neue Rhein-Neue Ruhr-Zeitung -lehdessä ja opiskellut Kölnissä ja Bonnissa historiaa, sosiologiaa ja valtio-oppia.
Luotuaan uran liberaalina, vapaana demokraattina FDP:ssä liittyi hän sosiaalidemokraatteihin SPD:hen ja tuli valituksi 1983 liittopäiville, ulkoasiainvaliokuntaan. Vuosina 1987–1989 hän toimi Saksan sosiaalidemokraattien pää-äänenkannattajan, Vorwärtzin, päätoimittajana. Syyskuussa 1999 Verheugenista tuli Euroopan unionin komission jäsen vastuualueenaan laajentuminen. Vuonna 2004 hänestä tuli Euroopan unionin yritys- ja teollisuustoiminnan komissaari, jona hän toimi vuoteen 2010.
Verheugen on antanut Baltian asemaa Neuvostoliitossa käsitteleviä lausuntoja, mihin Venäjän ulkoasiainministeriö on reagoinut toteamalla, ettei Neuvostoliitolla ole anteeksipyydettävää Latvian, Liettuan ja Viron liittymisestä Neuvostoliittoon ja että Venäjä on jo pahoitellut aikaisemmin tapahtunutta.
Aiheesta muualla

Virallinen kotisivu
SPD - Sozialdemokratische Partei Deutschlands
Wikimedia Commonsissa on kuvia tai muita tiedostoja aiheesta .
Verheugen vuonna 1977.
Günther Bechem

| Günther Bechem |
| --- | --- |

Henkilötiedot
Kansalaisuus:   Saksa
Formula 1 -ura
Aktiivivuodet:  1952, 1953
Talli(t):  BMW, AFM (molemmilla yksityisesti)
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1952
Viimeinen kilpailu:  Saksan Grand Prix 1953
Karl-Günther Bechem alias Bernd Nacke (21. joulukuuta 1921 Hagen – 3. toukokuuta 2011 Hagen) oli saksalainen kilpa-autoilija. Hän kilpaili Formula 1 -sarjassa kausilla 1952 ja 1953.
Bechem kilpaili urheiluautoilla ennen Formula 1 -sarjaa. Ensimmäinen kilpailu F1:ssä oli Saksan Grand Prix 1952, johon hän osallistui Bernd Nacke -nimellä. Tuolloin hän ajoi BMW:n autoa. Kilpailu päättyi keskeytykseen, eikä hän kyseisenä vuonna enää osallistunut F1-kilpailuihin. Seuraavan vuoden Saksan GP:ssä Bechem oli taas mukana. Tällä kertaa hän kilpaili omalla nimellään, mutta kilpailu päättyi keskeytykseen. Kilpailussa hän ajoi AFM:n autoa. Kilpailu jäi Bechemin F1-uran viimeiseksi.
Bechem F1-uran saldoksi jäi kaksi kilpailua, mutta yhtään pistettä hän ei saavuttanut.
Vuonna 1954 Bechem kolaroi rajusti kilpaillessaan Carrera Panamericanassa. Vaikka hän toipui saamistaan vammoistaan, hän ei enää koskaan kilpaillut näin korkealla sarjatasolla.
Formula 1 -tulokset

| Vuosi | Osallistuja | Auto | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1952 | "Bernd Nacke" | BMW | Eigenbau S6 | SWI  | INDY  | BEL  | FRA  | GBR  | GER Kesk. | DUT  | ITA  |  | - | 0 |
| 1953 | Günther Bechem | AFM U8 | BMW S6 | ARG  | INDY  | DUT  | BEL  | FRA  | GBR  | GER Kesk. | SWI  | ITA  | - | 0 |
HERMES (CubeSat)

HERMES oli 4. maaliskuuta 2011 laukaisussa tuhoutunut CubeSat, jonka kehitti coloradolainen Colorado Space Grant Consortium-tiimi Coloradon valtionyliopistossa Boulderissa. Se oli suunniteltu suuren datavirran tietoliikennekokeeksi.
Satelliitti laukaistiin Taurus-kantoraketilla Vandenbergin sotilastukikohdasta, raketin nokkakartio ei avautunut ja raketti putosi hyötykuormineen mereen.
Aiheesta muualla

Satelliitin sivusto (Arkistoitu – Internet Archive)
HMS Brisk (1910)

| HMS Brisk |
| --- | --- |


Aluksen vaiheet
Rakentaja:  John Brown and Company, Clydebank
Kölinlasku:  21. helmikuuta 1910
Laskettu vesille:  20. syyskuuta 1910
Palveluskäyttöön:  kesäkuu 1911
Loppuvaihe:  myyty romutettavaksi 15. marraskuuta 1921
Tekniset tiedot
Uppouma:  780 t
Pituus:  75,13 m (kokonaispituus)
Leveys:  7,7 m
Syväys:  2,7 m
Koneteho:  13 500 shp
Nopeus:  27 solmua
Miehistöä:  72
Aseistus
Aseistus:  2 × BL 4 tuuman Mk VIII -tykkiä yksiputkisina P Mk V -asennuksina 2 × QF 12 naulan 12 cwt laivatykkiä yksiputkisina P Mk I -asennuksina 2 × 21" torpedoputkea
HMS Brisk oli Britannian kuninkaallisen laivaston Acorn-luokan hävittäjä.
Valmistus

Alus tilattiin John Brown and Companyltä Clydebankistä, missä köli laskettiin 21. helmikuuta 1910. Alus laskettiin vesille 20. syyskuuta ja valmistui kesäkuussa 1911.
Palvelus

Alus myytiin 15. marraskuuta 1921 romutettavaksi.
Grenadan lippu

Grenadan lippu
Grenadan lippu on Grenadan tunnus. Se otettiin käyttöön vuonna 1974. Sen seitsemän tähteä kuvaavat Grenadan seitsemää aluetta. Lipun keskellä sijaitseva isoin tähti kuvaa Saint Georgen aluetta, jolla pääkaupunki St. George's sijaitsee. Grenada tunnetaan maustesaarena, ja tätä symboloi lipun vasemmalla puolella oleva muskottipähkinä. Lipun värit punainen, keltainen ja vihreä symboloivat maan afrikkalaista identiteettiä. Punainen kuvaa rohkeutta ja elinvoimaisuutta, keltainen toivoa ja lämpöä ja vihreä maan kasvillisuutta ja maataloutta.
Aiemmat liput

Grenadan lippu 1875-1903
Granadan lippu 1903-1967
Granadan lippu 1967-1974
Gunnar Graeffe

Thor Gunnar Graeffe (29. toukokuuta 1935 Tammisaari – 11. heinäkuuta 2006 Tampere) oli suomalainen professori ja poliitikko. Elämäntyönsä Graeffe teki Tampereen teknillisen yliopiston fysiikan laitoksen perustajana ja johtajana.
Tutkija

Graeffe kirjoitti ylioppilaaksi Ikaalisissa vuonna 1954 ja suoritti filosofian kandidaatin tutkinnon pääaineenaan fysiikka vuonna 1957 Helsingin yliopistossa. Lisensiaatintutkinto seurasi vuonna 1963, ja tohtoriksi Graeffe väitteli vuonna 1964. Vuonna 1963 Graeffe toimi virkaa toimittavana fysiikan apulaisprofessorina Helsingin yliopistossa, minkä jälkeen hän siirtyi tutkijaksi Massachusetts Institute of Technologyyn vuosiksi 1965–1966.
Suomeen palattuaan Graeffe nimitettiin fysiikan ensimmäiseksi apulaisprofessoriksi juuri perustettuun Teknillisen korkeakoulun Tampereen sivutoimipisteeseen. Vuodesta 1970 eteenpäin hän toimi varsinaisena professorina ja aloitti fysiikan laitoksen tutkimustoiminnan. Graeffe toimi fysiikan laitoksen johtajana koko uransa ajan aina vuoteen 1998, jolloin hän jäi eläkkeelle. Hän toimi tänä aikana myös useita kertoja Sähkötekniikan osaston johtajana.
Tutkijana Graeffe aloitti toimintansa ydinfysiikan parissa mutta Suomeen palattuaan siirtyi ympäristöfysikaalisten kysymysten tutkimukseen. Erityisesti Graeffeä kiinnostivat ilmakehän vapaat ionit, staattinen sähkö sekä ilmakehän hiukkasmaiset epäpuhtaudet. Viimeksi mainittu tutkimusala on saanut jatkoa TTY:n Aerosolifysiikan laboratoriossa, jossa Graeffen työtä jatkaa professori Jorma Keskinen. Graeffe ei kuitenkaan estänyt muuta tutkimustoimintaa johtamallaan laitoksella,ja laitokselle syntyi useita eri alojen tutkimusryhmiä. Vielä eläkkeelle jäätyäänkin Graeffe osallistui aktiivisesti opetukseen johtamalla kuolemaansa saakka fysiikan seminaarikurssia.
Poliitikko

Graeffe alkoi osallistua politiikkaan 40-vuotiaana, kun hän liittyi Suomen Keskustaan. Merkittävin hänen poliittisista luottamustehtävistään oli presidentin valitsijamiehenä toimiminen vuoden 1988 presidentinvaalissa. Lisäksi Graeffe toimi pitkään Keskustan puoluevaltuuskunnan jäsenenä, puoluekokousedustajana ja Keskustan Tampereen piirin puheenjohtajana. Tampereen kaupunginvaltuustossa Graeffe istui vuodesta 1989 kuolemaansa saakka.
Graeffe oli puoluetoiminnan lisäksi aktiivinen myös muualla yhteiskunnassa. Hän oli muun muassa Tekniikan akateemisten liittovaltuuston pitkäaikainen jäsen, Maaseudun sivistysliiton Tampereen piirin puheenjohtaja yli 20 vuoden ajan ja Lalli Oy:n hallituksen jäsen.
Graeffen poliittisen toiminnan painopisteinä olivat suomalainen energiapolitiikka ja alueellinen korkeakoulujärjestelmä. Keskustapuolue palkitsi Graeffen kutsumalla hänet kunniajäsenekseen vuoden 2005 puoluekokouksessa.
Aiheesta muualla

Gunnar Graeffen muistokirjoitus Helsingin Sanomissa.
HC Satakunta

| HC Satakunta |
| --- | --- |

Perustettu:  2008
Entiset nimet:  HC Luvia   2008–2011
Kaupunki:  Eurajoki
Kotiareena:  Eurajoen jäähalli
Värit:                
Omistaja:  HC Luvia ry
Infobox OKVirheellinen NIMI-arvo: 
HC Satakunta oli vuonna 2008 perustettu eurajokelainen jääkiekkoseura. Se pelasi kaudet 2011–2015 Suomi-sarjassa.
Historia

HC Luvia aloitti kaudella 2008–2009 III-divisioonan alemmassa sarjassa. Seuraavaksi kaudeksi se nousi II-divisioonaan. HC Luvia selviytyi II-divisioonasta kaudeksi 2010–2011 Suomi-sarjaan, jossa se eteni alkulohkoista suoraan valtakunnalliseen Suomi-sarjaan. Vuodesta 2011 HC Luvian edustusjoukkue käytti nimeä HC Satakunta.
Keväällä 2015 seura ilmoitti luopuvansa paikastaan Suomi-sarjassa.
HC Slovan Ústí nad Labem

| HC Slovan Ústí nad Labem |
| --- | --- |

Perustettu:  1945
Entiset nimet:  TJ Slovan Ústí nad Labem (1963-1993) HC Slovan Ústečtí Lvi (2002-2014) 
Kaupunki:  Ústí nad Labem, Tšekki
Kotiareena:  Zlatopramen Arena
– kapasiteetti:  6 500
Sarjataso:   1. Národní Hokejová Liga
Värit:           
Päävalmentaja:   Tomáš Mares
Infobox OKVirheellinen NIMI-arvo: 
HC Slovan Ústí nad Labem on tšekkiläinen jääkiekkoseura Ústí nad Labemin kaupungista. Seura on perustettu vuonna 1945 ja se pelaa Tšekkiin toiseksi korkeimmalla sarjatasolla 1. česká hokejová ligassa.
Aiheesta muualla

HC Slovan Ústečtí Lvin verkkosivut (tšekiksi)
HMS Gladiator (1896)

| HMS Gladiator |
| --- | --- |
 HMS Gladiator

Aluksen vaiheet
Rakentaja:  Portsmouthin telakka
Kölinlasku:  27. tammikuuta 1896
Laskettu vesille:  18. joulukuuta 1896
Palveluskäyttöön:  huhtikuu 1899
Poistui palveluskäytöstä:  uponnut 25. huhtikuuta 1908 kolaroituaan
Tekniset tiedot
Uppouma:  5 840 t
Pituus:  104,2 m (kokonaispituus)
Leveys:  17,5 m
Syväys:  6,1 m
Koneteho:  10 000 ihp
Nopeus:  19 solmua
Miehistöä:  480
Aseistus
Aseistus:  4 × QF 6 tuuman tykkiä 6 × QF 4,7 tuuman tykkiä 8 × QF 12 naulan 12 cwt laivatykkiä 3 × QF 3 naulan Hotchkiss -tykkiä 3 × 18" torpedoputkea
HMS Gladiator oli Britannian kuninkaallisen laivaston Arrogant-luokan toisen luokan risteilijä (panssarikansiristeilijä).
Valmistus

Alus tilattiin Portsmouthin telakalta, missä köli laskettiin 27. tammikuuta 1896. Alus laskettiin vesille vielä saman vuoden lopulla 18. joulukuuta ja valmistui huhtikuussa 1899.
Palvelus

Alus upposi 25. huhtikuuta 1908 kolaroituaan. Aluksen hylky nostettiin ja myytiin romutettavaksi vielä samana vuonna.
HMS Bristol (1910)

| HMS Bristol |
| --- | --- |
 HMS Bristol

Aluksen vaiheet
Rakentaja:  John Brown and Company, Clydebank
Kölinlasku:  23. maaliskuuta 1909
Laskettu vesille:  23. helmikuuta 1910
Palveluskäyttöön:  17. joulukuuta 1910
Poistui palveluskäytöstä:  kesäkuu 1919
Loppuvaihe:  myyty romutettavaksi 9. toukokuuta 1921
Tekniset tiedot
Uppouma:  4 800 t
Pituus:  138 m
Leveys:  14 m
Syväys:  4,65 m
Koneteho:  22 000 shp
Nopeus:  26,84 solmua (47 km/h)
Miehistöä:  411
Aseistus
Aseistus:  2 × BL 6"/L50 (152,4 mm) Mk XI -tykkiä 10 × BL 4" (102 mm) Mk VII -tykkiä 1 × 3" (76 mm) ilmatorjuntatykki 4 × QF 3 naulan -ilmatorjuntatykkiä 4 × .303 (7,7 mm) Lewis-konekivääriä 2 × 18" (460 mm) torpedoputkea
HMS Bristol oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.
Tilaus ja valmistus

Alus tilattiin osana vuosien 1908-1909 laivasto-ohjelmaa John Brown and Companyltä Clydebankista, missä köli laskettiin 23. maaliskuuta 1909. Alus laskettiin vesille 23. helmikuuta 1910 ja valmistui samana vuonna 17. joulukuuta. Alus poikkesi muista Bristol-luokan aluksista siten, että sen voimanlähteenä oli kahteen akseliin kytketty Brown Curtis -turbiinit eivätkä neliakseliset Parsons-turbiinit. Aluksella oli peräkkäin kaksi konehuonetta, joissa kummassakin oli yksi turbiinimoottori.